Odense Adresse-Contoirs Efterretninger, 1837-03-07
En dannet Jomfrue, som med Kjærlighed og Blidhed, forstaaer at omgaaes Børn, og som kan give disse grundig Underviisning i det danske, tydske og franske Sprog, saavelsom i alle nu brugelige qvindelige Haandarbeider, ønsker sig en Kondition til 1 Mai 1837. J flere Aar har hun været Lærerinde og virket med Held for de hende anbetroede Børn, hvorfra hun har de bedste Anbefalinger. Paa Lønnens Størrelse ansees ikke, og den samvittighedsfuldeste Opfyldelse af sine Pligter i enhver Henseende forsikkres.